**ΚΕΦ. 4**

**ΠΕΡΙΟΔΟΣ ΤΗΣ ΚΡΙΣΗΣ ΤΟΥ ΒΥΖΑΝΤΙΟΥ (1025-1453)**

**Ι. Η ΕΞΑΣΘΕΝΙΣΗ ΤΟΥ ΒΥΖΑΝΤΙΟΥ ΚΑΙ ΤΟ ΣΧΙΣΜΑ ΜΕ ΤΗ ΔΥΣΗ**

***1. Η κρίση και οι απώλειες της αυτοκρατορίας κατά τον 11ο αιώνα (1025-1081)***

**ΤΕΣΤ**

**Α-Ερωτήσεις αντιστοίχισης**

Αντιστοιχίστε τα στοιχεία της στήλης Α με τα στοιχεία της στήλης Β με τα οποία ταιριάζουν.

|  |  |
| --- | --- |
| **Α** | **Β** |
| 1. Σελτζούκοι | **α)** Κατάληψη Μπάρι |
| 1. Νορμανδοί | **β)** Βυζαντινή εποποιία |
| 1. Ούγγροι | **γ)** Αναστολή της κρίσης |
| 1. Βασίλειος Β΄ | **δ)** Μάχη στο Ματζικέρτ |
| 1. Κομνηνοί | **ε)** Κίνδυνος στα βόρεια σύνορα |

**(μονάδες 2,5)**

**Β-Πίνακας**

Χαρακτηρίστε τους παράγοντες που οδήγησαν το Βυζάντιο σε κρίση σε **στρατιωτικούς, κοινωνικούς, οικονομικούς, πολιτικούς**, τοποθετώντας τους στην κατάλληλη στήλη του πίνακα που ακολουθεί.

παραμέληση του στόλου, πολιτική αστάθεια, εξεγέρσεις αγροτών στην επαρχία, διάλυση θεματικών στρατών, νομισματική κρίση, νέοι φόροι, ξένοι μισθοφόροι στο στράτευμα, ξένοι σε ανώτερες θέσεις, ταραχές και συγκρούσεις, σύγκρουση κεντρικής κυβέρνησης-επαρχιών

|  |  |  |  |
| --- | --- | --- | --- |
| **Στρατιωτικοί** | **Κοινωνικοί** | **Οικονομικοί** | **Πολιτικοί** |
|  |  |  |  |
|  |  |  |  |
|  |  |  |  |

**(μονάδες 5)**

**Γ-Συμπλήρωση κενών**

Συμπληρώστε τα κενά στις παρακάτω προτάσεις με την κατάλληλη λέξη ή φράση.

1. Τα βόρεια σύνορα του βυζαντινού κράτους απειλούσαν οι …………………… και οι …………………….
2. Οι ………………………….., τουρκικό φύλο, συνέτριψαν τους Βυζαντινούς στη μάχη του ………………………… το …………… (→ χρονολογία)
3. Οι ……………………….., που ήταν σκανδιναβικής καταγωγής, το 1071 κατέλαβαν το …………………., τελευταίο βυζαντινό οχυρό της Ιταλίας.
4. Μετά το θάνατο του …………………………….., η εποχή του οποίου αποτέλεσε εποποιία για το Βυζάντιο, ακολούθησε μια περίοδος κρίσης, που έληξε με την άνοδο στο θρόνο των ………………………….
5. Στο βυζαντινό στρατό πλέον υπηρετούσαν κυρίως ……………………………
6. Οι κυριότεροι παράγοντες της ήττας στο Ματζικέρτ ήταν η έλλειψη …………………………, ……………………. και …………………………

**(μονάδες 6,5)**

**Δ-Σωστό-Λάθος**

Σημειώστε αν το περιεχόμενο των παρακάτω φράσεων είναι σωστό ή λανθασμένο.

1. Οι διάδοχοι του Βασιλείου Β΄ ακολούθησαν ίδια πολιτική με αυτόν στον στρατιωτικό τομέα.
2. Τη βάση του βυζαντινού στρατού εξακολουθούσε να αποτελεί ο θεματικός στρατός.
3. Η φορολογία των αγροτών μειώθηκε, με αποτέλεσμα την ικανοποίηση των αγροτικών πληθυσμών.
4. Το 1071 το Βυζάντιο χάνει τις τελευταίες κτήσεις του στην Ιταλία.
5. Κατά τον 11ο αι. χρησιμοποιήθηκαν πολλοί ξένοι σε ανώτερες θέσεις στο Βυζάντιο.
6. Οι Σελτζούκοι απειλούσαν ή καταλάμβαναν τις βυζαντινές μικρασιατικές κτήσεις.
7. Ο βυζαντινός στόλος παραμένει παντοδύναμος.
8. Ο βυζαντινός στρατός νίκησε στο Ματζικέρτ.
9. Τον 11ο αι. υποχωρεί σημαντικά η βυζαντινή δύναμη.
10. Η διαρκής ειρήνη στο βυζάντιο υπήρξε ψευδαίσθηση.
11. Η χρησιμοποίηση ξένων σε υψηλά αξιώματα ενόχλησε τους Βυζαντινούς.
12. Η πολιτική των διαδόχων των Μακεδόνων ενίσχυσε τον ρόλο των επαρχιών.

**(μονάδες 6)**